
K Ö Z L E M É N Y

Képviselőjelölt állítása (ajánlás)


Az 1000 vagy ennél kevesebb lakosú település – egyéni listás rendszerben – egy választókerületet alkot, melyben a képviselők száma 1000 lakosig 4 fő.
Az 1000 vagy ennél kevesebb lakosú településeken a települési önkormányzati képviselőket a települések választópolgárai egyéni listás választási rendszerben választják meg.

Kisberény községben – egyéni listás választási rendszerben – a megválasztható képviselők száma 4 fő.

Egyéni listás, illetve egyéni választókerületi képviselőjelölt az, akit az adott  választókerület választópolgárainak legalább 1 %-a jelöltnek ajánlott.

A települési önkormányzat képviselő-testülete tagjainak választásán nemzetiségi jelöltnek minősül a nemzetiségek jogairól szóló törvény szerinti nemzetiségi szervezet jelöltje – vagy több, azonos nemzetiséget képviselő nemzetiségi szerezet által állított közös jelölt - , ha
· a nemzetiségi névjegyzékben szerepel,
· a helyi önkormányzati képviselők és polgármesterek, továbbá a nemzetiségi önkormányzati képviselők megelőző két általános választásán, valamint az azokat követő időközi választásokon nem volt más nemzetiség nemzetiségi jelöltje, továbbá nyilatkozatot tesz arról, hogy a nemzetiség képviseletét vállalja, a nemzetiségi közösség nyelvét beszéli, kultúráját és hagyományait ismeri.

Egyéni listán képviselők azok a jelöltek lesznek, akik a megválasztható képviselők száma szerint a legtöbb érvényes szavazatot kapták. Szavazategyenlőség esetén sorsolással kell megállapítani, hogy az egyenlő számú szavazatot elért jelöltek közül melyik szerez mandátumot.

Az egyéni listás szavazólapon a választópolgár legfeljebb annyi jelöltre szavazhat, ahány egyéni listás mandátum kiosztható.
Ha az egyéni lista jelöltjét polgármesternek megválasztották, az egyéni listáról törölni kell, és helyébe a következő legtöbb szavazatot elért jelölt lép.

A jelöléshez szükséges ajánlások száma: 2 db.

A választáson független jelöltek és – a választási bizottsághoz bejelentett és nyilvántartásba vett – jelölő szervezetek által állított jelöltek indulhatnak.
Jelöltet ajánlani ajánlóíven lehet.
Az ajánlóív iránti igénynek tartalmaznia kell a jelöltként indulni szándékozó választópolgár nevét, személyi azonosítóját, ennek hiányában magyar állampolgárságát igazoló okiratának típusát és számát, lakcímét, valamint nyilatkozatát arról, hogy a jelölést elfogadja, nincs olyan tisztsége, amely összeférhetetlen a képviselői megbízatással, illetve megválasztása esetén arról lemond.

Az ajánlóíven a választási iroda feltünteti a jelöltként indulni szándékozó választópolgár nevét, a jelölő szervezet nevét vagy a független jelölés tényét, a választókerület megjelölését. Közös jelölt esetén az ajánlóíven a közös jelöltet állító valamennyi szervezet nevét fel kell tüntetni. A választási iroda az igénylését követően haladéktalanul, de legkorábban 2024.04.20-én átadja az igénylő részére az általa igényelt mennyiségű ajánlóívet. A választási iroda valamennyi ajánlóívet sorszámmal, valamint hitelesítő bélyegzőlenyomattal lát el.

Jelöltet ajánlani 2024. május 06-án 16.00 óráig lehet.

Az a választópolgár ajánlhat jelöltet, aki a választáson a választókerületben választójoggal rendelkezik.
A választópolgár jelölési fajtánként több jelöltet vagy listát is ajánlhat, de csak egy településen, megyében fogadhat el jelölést.
Az egyéni listás választási rendszerben a választópolgár egyidejűleg legfeljebb egy polgármesteri, egy egyéni listás és egy megyei listás jelöltséget fogadhat el. 
Az ajánlóívre rá kell vezetni az ajánlást adó választópolgár nevét, személyi azonosítóját, magyarországi lakcímét, valamint az anyja nevét. Az ajánlóívet az ajánló választópolgár saját kezűleg aláírja.
Egy választópolgár több jelöltet is ajánlhat.
Egy választópolgár egy jelöltet csak egy ajánlással támogathat, a további ajánlásai érvénytelenek. Az ajánlás nem vonható vissza. Az ajánlóíven az ajánlást gyűjtő személy feltünteti nevét és aláírását. Ajánlást a polgárok zaklatása nélkül a jelölő szervezet képviselője vagy a jelöltként indulni szándékozó választópolgár, illetve annak képviselője bárhol gyűjthet.
Az ajánlásért az ajánlást adó választópolgár részére előnyt adni vagy ígérni tilos. Az ajánlást adó választópolgár az ajánlásért nem kérhet előnyt, illetve nem fogadhat el előnyt vagy annak ígéretét.
Érvénytelen az az ajánlás, amelyet az ajánlási szabályok megsértésével gyűjtöttek. Az ajánlóívekről másolatot készíteni tilos!

Nem gyűjthető ajánlás:

a.) az ajánlást gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettség teljesítése közben,
b.) a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,
c.) tömegközlekedési eszközön,
d.) állami, helyi és nemzetiségi önkormányzati szervek hivatali helyiségében,
e.) felsőoktatási és köznevelési intézményben,
f.) egészségügyi szolgáltató helyiségben.

A jelöltet az ajánlóívek átadásával kell bejelenteni a nyilvántartásba vételére illetékes választási bizottságnál.
A független jelöltként indulni szándékozó választópolgár, illetve jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben.  E kötelezettség elmulasztása esetén a jelölt nyilvántartásba vételére illetékes választási bizottság hivatalból eljárva bírságot szab ki. A bírság összege minden be nem nyújtott ajánlóív után 10.000 Ft. Nem szabható ki bírság a határidő elteltét követő napon benyújtott, ajánlást nem tartalmazó ajánlóív után.
Az ajánlások ellenőrzését a jelölt bejelentésétől számított három napon belül kell elvégezni. Az ajánlások tételes ellenőrzését nem kell tovább folytatni, ha bizonyossá válik, hogy az érvényes ajánlások száma eléri a jelöltséghez szükséges számot. Az ajánlások ellenőrzésének eredményéről a választási iroda tájékoztatja a jelölt nyilvántartásba vételére illetékes választási bizottságot.
Az illetékes választási bizottság minden, törvényes feltételeknek megfelelő jelöltet – legkésőbb a bejelentést követő negyedik napon – nyilvántartásba vesz.
A választási bizottság visszautasítja a jelölt nyilvántartásba vételét, ha bejelentése a törvényes feltételeknek nem felel meg.
Az Európai Unió más tagállama állampolgárának jelöltként történő bejelentéséhez csatolni kell a jelölt nyilatkozatát arról is, hogy az állampolgársága szerinti tagállamban nem áll olyan jogszabályi, bírósági vagy más hatósági rendelkezés hatálya alatt, amely szerint nem választható.

A bejelentéshez a jogszabály szerinti formanyomtatványokat kell használni! Egyéni jelölt bejelentésére az „A4” jelű formanyomtatvány szolgál, melyet a közlemény melléklete tartalmaz, illetve a Buzsáki  Közös Önkormányzati Hivatalban (8695. Buzsák Fő tér 1.) igényelhető.
[bookmark: _GoBack]

Jelöltet legkésőbb 2024. május 6.-án  16.00 óráig kell bejelenteni.


Buzsák , 2024. április 4.

 Mezriczky Tünde
HVI vezetője

